b"\n_START_ARTICLE_\nMyScienceWork\n_START_SECTION_\nHist\xc3\xb2ria\n_START_PARAGRAPH_\nMyScienceWork va ser creada l'agost de 2010 per dos francesos: Virginie Simon, investigadora en nanotecnologies contra el c\xc3\xa0ncer, i Tristan Davaille, enginyer financer. Disponible en l\xc3\xadnia des de gener del 2013, MyScienceWork permet l'acc\xc3\xa9s per a tothom a m\xc3\xa9s de 2.500 bases de dades cient\xc3\xadfiques, m\xc3\xa9s de 25 milions de metadades i m\xc3\xa9s d'1 mili\xc3\xb3 d'articles.\n_START_SECTION_\nMyScienceWork i l'acc\xc3\xa9s obert\n_START_PARAGRAPH_\nMyScienceWork promou la difusi\xc3\xb3 de la literatura cient\xc3\xadfica en \xc2\xabacc\xc3\xa9s obert\xc2\xbb. El seu cercador recopila dades en les principals bases de dades d'acc\xc3\xa9s obert com PubMed, CiteSerr, DOAJ, Research Papers in Economics, ArXiv, HAL, Abes, BioMed Central, CERN, Pers\xc3\xa9e, Revues.org, TEL, ORBI, Public Library of Science._NEWLINE_El 2012, MyScienceWork va organitzar per primera vegada a Fran\xc3\xa7a la Setmana Internacional de l'Open Access a trav\xc3\xa9s de dues confer\xc3\xa8ncies que van tenir lloc a Par\xc3\xads: la primera es va organitzar a la universitat Pierre et Marie Curie, la segona a la seu francesa de la UNESCO.\n_START_SECTION_\nMyScienceNews, p\xc3\xa0gina web de vulgaritzaci\xc3\xb3 cient\xc3\xadfica\n_START_PARAGRAPH_\nMyScienceNews \xc3\xa9s el mitj\xc3\xa0 de comunicaci\xc3\xb3 cient\xc3\xadfica de MyScienceWork. Aquesta p\xc3\xa0gina es dedica a la publicaci\xc3\xb3 d'articles de not\xc3\xadcies relacionades a l'\xc3\xa0mbit de la recerca professional multidisciplin\xc3\xa0ria. Cont\xc3\xa9 articles de not\xc3\xadcies cient\xc3\xadfiques, v\xc3\xaddeos, biografies d'investigadors, articles d'opini\xc3\xb3 i dossiers tem\xc3\xa0tics sobre l'acc\xc3\xa9s obert, el lloc que ocupen les dones en la ci\xc3\xa8ncia, els doctorats i la ci\xc3\xa8ncia 2.0. Des del mes de febrer de 2013, MyScienceNews publica cada dilluns un nou cap\xc3\xadtol de Knock Knock Doc, una s\xc3\xa8rie web francesa dedicada als doctorands._NEWLINE_En 2014 MyScienceWork va incorporar la tarifa premium de 80$ mensuals, dirigida als investigadors que no estan afiliats a cap centre de recerca o universitat, perqu\xc3\xa8 puguin accedir a milions d'articles de de bases de dades de pagament de prestigioses editorials com Elsevier, ASPET, East View o Annual Reviews."